མ་རེད།མོས་ཉེས་རྡུང་གཏོང་གི་མ་རེད།ཁོ་མོ་དང་རྒྱུན་དུ་ལྷན་ཅིག་ཏུ་ཡོད་དུས་མོས་སྐབས་རེ་བརྡུང་ངེས་ཡིན་རུང༌།ད་ལྟ་ཉུང་མཐར་ཉིན་ཕྱེད་རིང་ཕྲུ་གུ་མོ་རང་དང་མཉམ་དུ་བྱུང་བར་མོ་དགའ་ངེས་ཡིན།ཨམ་མའི་ཡ།ཁྱེད་རང་གཟིགས་དང༌།ཚུལ་འདི་དང་མཚུངས་པར་ངེད་ཚོ་ལྷན་དུ་ཡོད་སྐབས་ངའི་མནའ་མ་མཛེས་པོ་ཅི་འདྲ་ཡོད་མེད་ང་ལ་དོ་སྣང་གཏན་ནས་མ་བྱུང༌།མོས་ཁྲོ་གཉེར་བསྡུ་སྐབས་མདོག་ཉེས་སུ་སྣང་བ་ནི་བརྗོད་མི་དགོས་ཀྱང༌།ད་ལྟ་ངས་རྒྱང་ནས་བལྟ་སྐབས།ཁྱེད་ཀྱིས་ཀྱང་བརྗོད་ངེས་པ་ལྟར་མོ་མཛེས་པོར་མཐོང་ཞིང༌།དེ་ནི་ངའི་བུ་དེ་མོའི་བྲན་དུ་གྱུར་བའི་རྒྱུ་མཚན་ཡང་རེད།ངས་ང་རང་གི་བུ་ལའང་དེ་བཞིན་དུ་བལྟས་འདུགངས་དེ་སྔོན་ཁོ་ག་དུས་ཁྱིམ་དུ་ཚུར་ཡོང་བ་དང༌།ག་དུས་ཕྱིར་ཐོན་མིན་ལ་དོ་སྣང་གཏན་ནས་བྱེད་མྱོང་མེད་རུང༌།ད་ཆ་ང་རང་རང་གི་ཁྱིམ་སྒོའི་འགྲམ་དུ་བསྡད་དེ།ཁོ་ཁྱིམ་དུ་དེ་འདྲའི་ཕྱི་པོར་ལོག་དགོས་དོན་ག་རེ་ཡིན་དང༌།ཁྱིམ་ནས་སྔ་པོ་དེ་འདྲར་ཐོན་དོན་ཅི་ཡིན་པའི་ཐོག་ལ་བསམ་བློ་འཁོར་གྱི་འདུགམོ་ལ་ཡང་དེ་བཞིན་དུ་རང་གི་ཕྲུ་གུའི་ཐོག་ཚོར་སྣང་གཅིག་མཚུངས་སུ་ཡོད་ངེས་ཡིན།གལ་ཏེ་མོས་ཁོ་ལ་ཉེས་རྡུང་བཏང་ན་སང་ཉིན་ནས་ཁོ་གྲོང་བརྡལ་དུ་ང་དང་མཉམ་དུ་ཡོང་བར་ངེས་པས།མོས་རང་གི་ཤ་ལས་ཆད་པའི་ཕྲུ་གུ་བློས་གཏོང་གི་རེད་དམ།